
OSNUTEK ZAKONODAJNE RESOLUCIJE EVROPSKEGA PARLAMENTA
o osnutku sklepa Sveta o sklenitvi, v imenu Evropske unije, Sporazuma med Evropsko unijo in Federativno republiko Brazilijo o sodelovanju z Agencijo Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) in zvezno policijo Brazilije ter prek njiju
(05617/2025 – C10‑0045/2025 – 2024/0321(NLE))
(Odobritev)
Evropski parlament,
–	ob upoštevanju osnutka sklepa Sveta (05617/2025),
–	ob upoštevanju osnutka sporazuma med Evropsko unijo in Federativno republiko Brazilijo o sodelovanju z Agencijo Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) in zvezno policijo Brazilije ter prek njiju (05618/2025),
–	ob upoštevanju zahteve za odobritev, ki jo je Svet podal v skladu s členom 16(2) in členom 88 in členom 218(6), drugi pododstavek, točka (a)(v), Pogodbe o delovanju Evropske unije (C10‑0045/2025),
–	ob upoštevanju člena 107(1) in (4) ter člena 117(7) Poslovnika,
–	ob upoštevanju priporočila Odbora za državljanske svoboščine, pravosodje in notranje zadeve (A10‑0000/2025),
1.	odobri sklenitev sporazuma;
2.	naroči svoji predsednici, naj stališče Parlamenta posreduje Svetu in Komisiji ter vladam in parlamentom držav članic in Federativne republike Brazilije.

Ta sporazum vzpostavlja sodelovanje med Europolom in pristojnimi organi Brazilije, da se omogoči prenos osebnih in neosebnih podatkov med njimi. Tak dogovor je potreben, da se podprejo in okrepijo ukrepi organov držav članic Unije in Brazilije za preprečevanje kaznivih dejanj, vključno s hudimi kaznivimi dejanji in terorizmom, ter boj proti njim. Sporazum določa tudi ustrezne zaščitne ukrepe, ki zadevajo človekove pravice in temeljne svoboščine posameznikov, vključno s pravico do zasebnosti in varstva podatkov.

Sodelovanje organov za preprečevanje, odkrivanje in preiskovanje kaznivih dejanj na področjih, kot so boj proti terorizmu, preprečevanje organiziranega kriminala in korupcije ter boj proti njima, nedovoljen promet s prepovedanimi drogami, kibernetska kriminaliteta, pranje denarja, financiranje terorizma in nezakonite migracije, lahko obema stranema prinese velike koristi in je v interesu Evropske unije. Naraščajoče povpraševanje po drogah in čedalje večje število poti, po katerih poteka nedovoljen promet s prepovedanimi drogami v Evropsko unijo, resno ogrožata našo varnost. Europol bi zato moral imeti možnost, da tudi z izmenjavo osebnih podatkov tesno sodeluje z organi za preprečevanje, odkrivanje in preiskovanje kaznivih dejanj iz tretjih držav, kot je Brazilija, da bi se boril proti vsem tem nevarnim kaznivim dejanjem. 

Omeniti je treba tudi, da je Evropski nadzornik za varstvo podatkov (ENVP) v svojem mnenju potrdil, da sporazum vsebuje ustrezne zaščitne ukrepe glede varstva zasebnosti ter temeljnih pravic in svoboščin posameznikov. 

Poročevalka meni, da bo sklenitev tega sporazuma prispevala k varnejši Evropi za naše državljane. Zato priporoča, naj Evropski parlament odobri sklenitev tega sporazuma.

OD KATERIH JE POROČEVALKA PREJELA PRISPEVKE
<FootprintIntro>V skladu s členom 8 Priloge I Poslovnika poročevalka izjavlja, da je pri pripravi osnutka poročila prejela prispevke od naslednjih subjektov ali oseb:</FootprintIntro>
	Subjekt in/ali oseba

	European Commission, Directorate-General for Migration and Home Affairs 


Priprava tega seznama je v izključni pristojnosti poročevalke.
Če so na seznamu navedene fizične osebe z imenom ali njihovo funkcijo ali z obema, poročevalka izjavlja, da je zadevne fizične osebe seznanila z obvestilom Evropskega parlamenta o varstvu podatkov št. 484 (https://www.europarl.europa.eu/data-protect/index.do), v katerem so opredeljeni pogoji, ki veljajo za obdelavo njihovih osebnih podatkov, ter pravice, povezane s to obdelavo.

